Декрет о номинации отца Алексея Зерчанинова настоятелем русской католической общины Санкт-Петербурга, 22 мая 1908 года.

Décret de nomination de Zerčaninov comme supérieur de la communauté russe catholique

de Saint-Pétersbourg, 22 mai 1908

Decretum. Ex Audientia Ssmi die XXII Maii MDCCCCVIII

Iamdudum catholici homines ritus graeco-slavonici, qui imperio Russico parent,

iique non pauci, enixis iteratisque precibus ab Apostolica Sede suppliciter petiverunt,

ut sibi ecclesiasticus Moderator sui ritus adsignaretur. Referente igitur me infrascripto

S. Congregationis negotiis Ecclesiae extraordinariis expediendis Secretario, Beatissimus

Pater, ad haec iusta sane vota in rem deducenda ab ipso universae Ecclesiae regendae sibi

divinitus collato munere adactus, consilium cepit Superiorem Missionis ad nutum S. Sedis,

eidemque Apostolicae Sedi unice subiectum, constituendi, qui fidelibus omnibus et singulis,

tum ecclesiasticis tum laicis, catholici ritus graeco-slavonici, in Russico Imperio degentibus,

praeficeretur. Hoc munus Sanctissimus Pontifex dilecto filio Alexio Zertchaninow, presbytero

morum gravitate, in animarum salutem studio, doctrina, prudentia spectato, apostolica sua

auctoritate committit. Ut vero officio sibi credito facilius iutiliusque ipse fungi queat, has quae

sequuntur facultates Sanctitas Sua eidem, durante munere, tribuere dignata est :

1° absolvendi ab haeresi et schismate,

2° benedicendi oratoria sui ritus,

3° benedicendi calices et sacras suppellectiles sui ritus,

4° confessione fidelium excipiendi,

5° dispensandi in Quadragesima ab abstinentia per quatuor dies in hebdomada ita ut

abstinentia feria IV, feria VI et Sabbato semper observetur.

Denique praedicto sacerdoti Zertchaninow Sanctitas Sua mandat, ut leges ritus graeco-slavonici pure ac fideliter servet, absque ulla latini aliusve cuiuslibet ritus admixtione,

idemque ab ecclesiasticis viris et a ceteris catholicis sibi subiectis praestandum curet.

Servatis de iure servandis et contrariis quibusvis minime obfuturis.

Datum ex Secretaria eiusdem S. Congregationis die, mense et anno ut supra.

ASV, AES Rapporti delle Sessioni, N°1185, 1914 : Ponenza. Sacra Congregazione,

Russia. Gruppo cattolico du rito greco-russo, marzo 1914, p. 33-35 - Sommario Num. I :

lettre du secrétaire d’État au p. Schumpp (op) accompagné du décret de nomination comme

supérieur de la mission gréco-russe de Pétersbourg, Rome, 22 et 23.05.1908, latin.

PETTINAROLI, Laura, La politique russe du Saint-Siège (1905-1939), Thèse de doctorat en Histoire, Université Lumière Lyon 2 2008, no publicada, pp. 975-76.